CELEX: C2004/179/27
Language: et
Date: 2004-07-10 00:00:00
Title: Kohtuasi T-166/04: Hagi, mille esitas 13. mail 2004 Euroopa Ühenduste Komisjon vastu Carmelo Morello

10.7.2004   
            
            
               ET
            
            
               Euroopa Liidu Teataja
            
            
               C 179/14
            
         Hagi, mille esitas 13. mail 2004 Euroopa Ühenduste Komisjon vastu Carmelo Morello
   (Kohtuasi T-166/04)
   (2004/C 179/27)
   Kohtuasja menetluse keel: prantsuse
   Euroopa Ühenduste Esimese Astme Kohus on saanud 13. mail 2004 hagi, mille on esitanud Euroopa Ühenduste Komisjoni vastu Carmelo Morello, elukohaga Brüsselis, keda esindavad advokaat Jacques Sambon ja avocat Pierre Paul Van Gehuchten, kes on valinud endale kohtudokumentide kättetoimetamise aadressi Luksemburgis.
   Hageja esitab esimese astme kohtule järgmised nõuded:
   
               1.
            
            
               Tühistada tema 28. märtsi 2003 avalduse vaikimisi rahuldamata jätmine niivõrd kui, see on tarvilik tema kaebuse läbivaatamata jätmise tühistamiseks;
            
         
               2.
            
            
               Mõista komisjonilt hageja kasuks välja 1 000 000 eurot moraalse kahju hüvitamiseks ja 1 000 000 eurot materiaalse kahju hüvitamiseks;
            
         
               3.
            
            
               jätta kohtukulud komisjoni kanda.
            
         Õiguslikud alused ja peamised argumendid
   Hageja, kes on komisjoni ametnik, on ühe teise kohtuasja raames palunud tühistada teise isiku nimetamine üksuse juhi ametikohale, kuhu ka hageja oli kandideerinud. Esimese astme kohus rahuldas tema kõnealuse ametisse nimetamise tühistamise hagi.
   Eelnevas kohtuasjas oli otsuse tegemise hetkel ametikohale nimetatud ametnik juba edutatud ja üleviidud teisele ametikohale ning sedaviisi vabanenud üksuse juhi ametikoht oli täidetud teise ametniku uuesti ametisse määramisega tollele isiklikel põhjustel antud puhkuse lõppedes.
   Pärast eelnevas kohtuasjas tehtud kohtuotsust esitas hageja komisjonile avalduse, millega taotles asjasse puutuva kohtuotsuse täitmist, ning esitas seejärel kaebuse tema avalduse vaikimisi rahuldamata jätmise kohta. Komisjon jättis tema kaebuse rahuldamata nentides, et vaba ametikoha puudumise tõttu ei ole komisjonil võimalik eelnevat kohtuotsust täita.
   Käesoleva hagiga vaidlustab hageja oma avalduse rahuldamata jätmise. Hageja viitab EÜ asutamislepingu artikli 233 ja personalieeskirjade artiklite 4, 7, 24, 25 ja 45 rikkumisele, hea juhtimis- ja haldustava põhimõtte rikkumisele, samuti võimu kuritarvitamisele või menetlusreeglite rikkumisele. Hageja väidab ühtlasi, et talle on tekitatud moraalset ja materiaalset kahju, kuna ta kaotas tõelise võimaluse pääseda oma karjääri lõpuks ametiastmele A3, ning nõuab seetõttu kahju hüvitamist.